CELEX: 32020R0191
Language: bg
Date: 2020-02-10 00:00:00
Title: Регламент за изпълнение (ЕС) 2020/191 на Комисията от 10 февруари 2020 година относно класирането на някои стоки в Комбинираната номенклатура

13.2.2020   
               
               
                  BG
               
               
                  Официален вестник на Европейския съюз
               
               
                  L 40/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/191 НА КОМИСИЯТА
         от 10 февруари 2020 година
         относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:
         
                     (1)
                  
                  
                     С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
                  
               
                     (2)
                  
                  
                     С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
                  
               
                     (3)
                  
                  
                     В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
                  
               
                     (4)
                  
                  
                     Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
         
         
            Член 2
            Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 10 февруари 2020 година.
            
               
                  За Комисията,
               
               
                  от името на председателя,
               
               Stephen QUEST
               
                  Генерален директор
               
               
                  Генерална дирекция „Данъчно облагане и митнически съюз“
               
            
         
         
            (1)  OВ L 269, 10.10.2013 г., стр. 1.
         
            (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
      
         
            ПРИЛОЖЕНИЕ
            
                        Описание на стоките
                     
                     
                        Класиране (код по КН)
                     
                     
                        Основания
                     
                  
                        (1)
                     
                     
                        (2)
                     
                     
                        (3)
                     
                  
                        Гъвкавa тръбa, състояща се от слой синтетична или изкуствена трикотажна тъкан (85 % найлон, 15 % еластан) от външната страна и подобна на гел облицовка от непореста пластмаса, от вътрешната страна. Гъвкавата тръба може да бъде с различна дължина (между 65 и 150 mm) и диаметър (между 15 и 30 mm).
                        Продуктът е представен с цел да бъде използван за облекчаване на болка от притискане и триене на чувствителни пръсти или нокти на ръцете или на краката. Дължината на продукта може да бъде адаптирана чрез отрязване.
                        Продуктът е представен за продажба на дребно.
                     
                     
                        6307 90 10 
                     
                     
                        Класирането се определя от Общи правила 1 и 6 за тълкуване на Комбинираната номенклатура, от забележка 1 към глава 63 и от описанието на кодове по КН 6307, 6307 90  и 6307 90 10 .
                        Класирането в позиция 3005 се изключва, тъй като стоките нямат характер на вати, марли, бинтове или аналогични артикули, пригодени за продажба на дребно за медицински цели.
                        Класирането в глава 39 като пластмаси и пластмасови изделия се изключва в съответствие със забележка 2, буква п) към посочената глава, тъй като стоките са изработени от тъкани от позиция 5903 (тъкани, импрегнирани, промазани, покрити или ламинирани с пластмаси).
                        Стоките са завършени артикули, готови за употреба и като такива са конфекционирани текстилни артикули в съответствие с забележка 7, буква б) към раздел XI. Въпреки че стоките се състоят от тъкани от позиция 5903 (тъкани, импрегнирани, промазани, покрити или ламинирани с пластмаси), класирането в глава 59 се изключва в съответствие със забележка 8, буква а) към раздел XI, тъй като глава 59 не се прилага за конфекционираните артикули по смисъла на забележка 7 към същия раздел.
                        Позиция 6307 включва други конфекционирани артикули от всички видове текстил по смисъла на забележка 1 към глава 63, при условие че те не са включени в други позиции от раздел XI. Тя обхваща и артикулите, чиято дължина може да бъде адаптирана чрез отрязване и които са конфекционирани по смисъла на забележка 7 към раздел XI (вж. също Обяснителните бележки към Хармонизираната система за позиция 6307, първата и третата алинея).
                        Поради това стоките трябва да бъдат класирани в код по КН 6307 90 10  като „други конфекционирани текстилни артикули“.